ปัจจัยความเสี่ยงและผลกระทบต่อการดำเนินงานในอนาคต ดังต่อไปนี้คือ

  การลงทุนในประเทศมีการขยายตัว ส่งผลให้ธุรกิจอุตสาหกรรมก่อสร้างมีแนวโน้มที่ดีขึ้น
  ทำให้บริษัทฯ ซึ่งอยู่ในแผนฟื้นฟูกิจการ ดำเนินธุรกิจไปได้อย่างช้า ๆ แต่มีสัญญาณว่าจะดีขึ้น
  หากได้ออกจากแผนในเร็วๆ นี้

  บริษัทฯไม่มีผลกระทบจากอัตราแลกเปลี่ยน
  เนื่องจากปัจจุบันการสั่งซื้อสินค้าในต่างประเทศยังมีอัตราไม่มากนัก
  การกู้ยืมเงินและค้ำประกันของสถาบันการเงินในสกุลต่างประเทศยังคงเป็นเงินกู้เดิมและปราศจากความเสี่ยงเนื่องจากภาระหนี้ของ
  บริษัทฯ ทั้งหมด จะถูกปลดเปลื้องตามรายละเอียดในแผนฟื้นฟูกิจการ

  จากการที่กระทรวงการคลังได้ประกาศปรับปรุงระบบการแลกเปลี่ยนเงินตราวันที่ 2

กรกฏาคม 2540 เป็นระบบลอยตัว (Manage Float) มีผลกระทบทำให้เกิดผลขาดทุนจาก
อัตราแลกเปลี่ยน ณ วันที่ 31 ธันวาคม 2540 ของบริษัทฯ มีเป็นจำนวนสูงมาก
และมีผลทำให้ต้นทุนขายและงานก่อสร้างเพิ่มสูงขึ้นเนื่องจากราคาวัตถุดิบ และวัสดุอุปกรณ์ต่าง ๆ
ที่ใช้ในการดำเนินงานเพิ่มขึ้น บริษัทมีภาระ ดอกเบี้ยจ่ายที่สูงขึ้นมาก
จากการขาดสภาพคล่องในตลาดเงินโดยรวม จึงมีผลทำให้อัตราดอกเบี้ยจาก

เงินกู้ยืมปรับตัวสูงขึ้นอย่างมาก สาเหตุต่างๆ ดังกล่าวทำให้บริษัทฯ
มีหนี้สินหมุนเวียนสูงกว่าสินทรัพย์หมุนเวียน

บริษัทฯ ได้มีการดำเนินการเจรจาปรับโครงสร้างหนี้กับเจ้าหนี้การเงินมาตั้งแต่ปี 2541
อย่างต่อเนื่องจนกระทั่ง
บริษัทอยู่ระหว่างการปรับโครงสร้างหนี้ภายใต้กระบวนการและการกำกับดูแลของคณะกรรมการเพื่อส่งเสริมการปรับโครงสร้างหนี้
(คปน.) โดยมีเจ้าหนี้ถึงร้อยละ 92.50
ของจำนวนเจ้าหนี้การเงินทั้งหลายมีมติเห็นชอบให้บริษัทดำเนินการฟื้นฟูกิจการโดยมีบริษัท
เงินทุนหลักทรัพย์ ไทยซากุระ จำกัด เป็นตัวแทนของเจ้าหนี้การเงินทั้งหมด และในวันที่ 24
มกราคม 2543บริษัทฯ ได้ยื่นคำร้องต่อศาล โดยฝ่าย บริษัท เสรีมานพ (1998) จำกัด และ บริษัท
เฟรชฟิลด์ จำกัด เป็นที่ปรึกษากฏหมายในการขอยื่นแผนฟื้นฟูกิจการ ซึ่งศาลรับคำร้องในวันที่ 22
กุมภาพันธ์ 2543 ให้ฟื้นฟูกิจการของบริษัทฯ และแต่งตั้งให้บริษัท จีทีที แพลนเนอร์ส จำกัด
เป็นผู้ทำแผนฟื้นฟูกิจการของลูกหนี้ ในวันที่ 12 ตุลาคม 2543
เจ้าหนี้ลงมติเห็นชอบกับแผนฟื้นฟูกิจการ จำนวนร้อยละ 78.99 และในวันที่ 9 พฤศจิกายน 2543
ศาลมีความเห็นอนุมัติให้ บริษัทฯ ฟื้นฟูกิจการตามแผนฟื้นฟูกิจการที่ได้จัดทำขึ้น

ผู้ทำแผนได้ทำการแก้ไขแผนฟื้นฟูกิจการอีกครั้งหนึ่ง เพื่อให้เจ้าหนี้ลงมติเห็นชอบกับแผนฉบับแก้ไข
และลงมติเห็นชอบกับแผนในจำนวนร้อยละ 83 เมื่อ วันที่ 30 ตุลาคม 2545 และ

15 พฤศจิกายน 2545 ศาลอนุมัติ

ต่อมา ฟรีอินเตอร์เน็ท ซึ่งเป็นผู้ลงทุนใหม่ ดำเนินการในธุรกิจด้าน
บริการเชื่อมต่อเข้าสู่โครงข่ายของฟรีอินเตอร์เน็ท ที่มีมาตรฐานและคุณภาพระดับแนวหน้า
ได้ชำระเงินค่าหุ้นส่วนที่เหลือครบถ้วนจำนวน 210 ล้านบาท ตามแผนฟื้นฟูกิจการแล้ว
กระทรวงพาณิชย์รับจดทะเบียนหุ้นชำระแล้วจำนวน 35 ล้านหุ้น เมื่อวันที่ 26 มกราคม 2547
เงินปรับปรุงโครงสร้างหนี้จำนวน 210 ล้านบาท จะนำมาเพื่อชำระคืนหนี้ที่ปรับโครงสร้าง
ตามแผนฟื้นฟูกิจการดังต่อไปนี้

1.  เพื่อชำระคืนหนี้ที่ปรับโครงสร้างจากมูลหนี้ทั้งหมด 2,045,256,561.11 บาท หลังจาก
    ชำระหนี้บุริมสิทธิแล้ว
    บริษัทฯจะหลุดพ้นจากภาระใดๆภายใต้มูลหนี้ส่วนเกินและหนี้ส่วนเกินจะได้รับการปลดและยกหนี้โดยทันทีจากบรรดาเจ้าหนี้ที่เป็นเจ้าของหนี้ส่วนเกินดังกล่าว

2.  เพื่อให้บริษัทฯสามารถออกจากการฟื้นฟูกิจการ และสามารถดำเนินงานของบริษัทฯได้ต่อไป

3.  เพื่อเป็นการชำระหนี้ค่าใช้จ่ายเพื่อการฟื้นฟูกิจการของลูกหนี้แก่ผู้ทำแผนและผู้บริหารแผน

เมื่อวันที่ 9 มกราคม 2547
ผู้บริหารแผนได้ยื่นคำร้องขอแก้ไขแผนฟื้นฟูกิจการฉบับแก้ไขดังกล่าวข้างต้น
ซึ่งได้รับมติพิเศษจากเจ้าหนี้ที่ร่วมประชุมเมื่อวันที่ 29 มกราคม 2547

  การตั้งคณะกรรมการอิสระของบริษัท พี เอ อี (ประเทศไทย ) จำกัด (มหาชน) นั้น

ทางตลาดหลักทรัพย์ฯ ไม่นำหลักเกณฑ์ในเรื่องการมีกรรมการอิสระ การมีคณะกรรมการตรวจสอบ
และการมีจำนวนผู้ถือหุ้นสามัญรายย่อยมาใช้ในการพิจารณาเรื่องการดำรงสถานะของบริษัทจดทะเบียน
สำหรับบริษัทจดทะเบียนที่อยู่ระหว่างการฟื้นฟูกิจการตามกฏหมายว่าด้วยล้มละลายได้ตามจดหมายฉบับวันที่
บจ./ม(ว) 48/2541 ลงวันที่ 3 สิงหาคม 2541
เรื่องการแก้ไขข้อบังคับว่าด้วยการเพิกถอนหลักทรัพย์จดทะเบียน

การผิดนัดชำระหนี้เงินกู้ยืมต่าง ๆ พร้อมดอกเบี้ย หากบริษัทดำเนินการตามแผนฟื้นฟูกิจการและ
หากชำระคืนเจ้าหนี้ทั้งหมด ตามแผนฟื้นฟูกิจการแล้ว หนี้ส่วนเกินจะได้รับการปลดหนี้ทั้งหมด
ดังนั้นจึงถือว่าได้มีการชำระหนี้เงินกู้ยืมทั้งหมดแล้ว

เมื่อวันที่ 11 เมษายน 2546 บริษัทฯได้รับหนังสือแจ้งการประเมินภาษีมูลค่าเพิ่ม ภพ. 73.1
จากกรมสรรพากรเพื่อเรียกเก็บหนี้ค่าภาษีมูลค่าเพิ่ม เบี้ยปรับและเงินเพิ่มเป็นจำนวนเงินประมาณ
192.77 ล้านบาท เพิ่มเติมจากที่บริษัทฯได้บันทึกไว้ในบัญชี อย่างไรก็ตาม เมื่อวันที่ 25 สิงหาคม
2546 กรมสรรพากรได้มีหนังสือถึงบริษัทฯ ยินยอมลดหนี้เบี้ยปรับและเงินเพิ่มให้แก่บริษัทฯ
ทั้งนี้บริษัทฯ จะต้องชำระหนี้ค่าภาษีมูลค่าเพิ่มตามจำนวนที่ระบุในแผนฟื้นฟูกิจการให้แล้วเสร็จโดยเร็ว
ซึ่งปัจจุบันกำลังปฏิบัติตามแผนฯ